4.pielikums

Ministru kabineta

2009. gada 7. aprīļa

noteikumiem Nr.300

Izziņa par atzinumos sniegtajiem iebildumiem

|  |
| --- |
| **plānošanas dokumenta projekts “Eiropas Sociālā fonda plus programma materiālās nenodrošinātības mazināšanai”** |

(dokumenta veids un nosaukums)

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  |  |
|  |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums |  |
|  |  |
| Saskaņošanas dalībnieki |  |
|    |  |
|  |  |  |

|  |  |  |
| --- | --- | --- |
| Saskaņošanas dalībnieki izskatīja šādu ministriju (citu institūciju) iebildumus |  |  |
|    |  |
|  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |
|    |  |
|    |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| *1* | *2* | *3* | *4* | *5* |
|  | ESF+ programmas materiālās nenodrošinātības mazināšanai projekta 1.1. un 1.2. sadaļa. | **Latvijas Darba devēju konfederācija****Iebildums**Ņemot vērā, ka projekta “Eiropas Sociālā fonda plus programma materiālās nenodrošinātības mazināšana” īstenošana ir vērsta uz konkrētām mājsaimniecībām, izvērtējot to aktuālo nepieciešamību pēc atbalsta, Projektā nav nepieciešams dažādu sociālo grupu nabadzības risku un nabadzības dziļuma rādītāju izvērsts salīdzinājums, LDDK ieskatā tas Projektā nav jāizvērš. Savukārt, ja LM ieskatā tāds tomēr ir nepieciešams, tad to vajadzētu veidot, piemērojot Latvijas mājsaimniecību izdevumu struktūrai atbilstīgāku ekvivalences skalu. | **Ņemts vērā.**LM skaidro, ka ESF+ programmas materiālās nenodrošinātības mazināšanai projekts balstās uz 02.07.2020. Saeimā apstiprināto plānošanas dokumentu NAP2027, kas paredz pasākumus materiālās nenodrošinātības mazināšanai valstī nākamajos septiņos gados.NAP2027 citu starpā norādītie progresa rādītāji (ar bāzes vērtību 2018. gadā) ir šādi:* Nabadzības riska indekss pensionāriem vecumā 65+ gadi
* Nabadzības riska indekss ģimenēm, kurās bērnus audzina viens pieaugušais
* Nabadzības riska indekss mājsaimniecībām, ko veido divi pieaugušie un trīs un vairāk apgādībā esoši bērni.

NAP2027 iekļautie rādītāji balstās LR CSP datos, kuru aprēķināšanai ir izmantots apsekojums “ES Statistika par ienākumiem un dzīves apstākļiem” (angļu valodā *European Union Statistics on Income and Living Conditions* – saīsināti EU-SILC). Šis apsekojums katru gadu pēc vienotas metodoloģijas tiek veikts visās ES dalībvalstīs.Šie indikatori tiek izmantoti kā mērķa rādītāji nabadzības un sociālās atstumtības mazināšanai dažādos starptautiskos un Latvijas dokumentos: stratēģija „Eiropa 2020”, ANO Ilgtspējīgas attīstības mērķi, Latvijas Nacionālās attīstības plāns, Latvijas nacionālā reformu programma „ES 2020” stratēģijas īstenošanai un Latvijas ilgtspējīgas attīstības stratēģija līdz 2030. gadam.ESF+ programmas materiālās nenodrošinātības mazināšanai projektā analizētie rādītāji sakrīt ar NAP2027 progresa rādītājiem.Papildus ESF+ programmas materiālās nenodrošinātības mazināšanai projektā apskatīts dziļas materiālās nenodrošinātības rādītājs.Vienlaikus Latvijas situācija salīdzināta ar citu ES dalībvalstu situāciju, kas ir iespējams, piemērojot vienoto metodoloģiju.LM piekrīt LDDK ieteikumiem un papildināja ESF+ programmas materiālās nenodrošinātības mazināšanai projekta 1.1. sadaļu ar situācijas raksturojumu grupai “Mājsaimniecību īpatsvars zem minimālā ienākuma līmeņa pēc mājsaimniecības tipa un darba intensitātes”. | ESF+ programmas materiālās nenodrošinātības mazināšanai projekta 1.1. sadaļas (3) rindkopa papildināta ar tekstu šādā redakcijā: “Savukārt vērtējot situāciju grupā “Mājsaimniecību īpatsvars zem minimālā ienākuma līmeņa pēc mājsaimniecības tipa un darba intensitātes”[[1]](#footnote-1) secināts, ka  vienas personas mājsaimniecībām vecumā 65 gadi un vecākas ienākumu īpatsvars zem minimālā ienākuma līmeņa 2019. gadā ir bijis 7,1 % gadījumu, bet mājsaimniecībām ar diviem pieaugušajiem un diviem apgādībā esoši bērniem šis lielums bija 8,5 %, mājsaimniecībām ar diviem pieaugušajiem un trijiem apgādībā esoši bērniem – 10,1 % un viena pieaugušā mājsaimniecībām ar bērniem – 17,3 %. Viena pieaugušā mājsaimniecībām ar bērniem ir arī augstākais risks naudas trūkuma dēļ nespēt segt komunālo pakalpojumu rēķinus, īri vai atmaksāt kredītu[[2]](#footnote-2).” |
|  |  | **Pārresoru koordinācijas centrs****Priekšlikums**Aicinām (2) paragrāfā par nabadzības risku atsaukties uz 2019. gada datiem. | **Ņemts vērā.**LM papildināja ESF+ programmas materiālās nenodrošinātības mazināšanai projekta 1.1. sadaļu ar nabadzību raksturojošo rādītāju analīzi par 2019. gadu. | ESF+ programmas materiālās nenodrošinātības mazināšanai 1.1. sadaļas (1) un (2) rindkopa izteikta papildinātā redakcijā (skat. programmas 5. lpp.). |
|  |  | **Pārresoru koordinācijas centrs****Priekšlikums**Ņemot vērā to, ka Latvijā nav šobrīd aplēšams, kādas būs COVID-19 seku un ekonomikas transformācijas un atveseļošanās ietekme uz nabadzības risku, aicinām iekļaut atrunu, ka situācija nākotnē varētu prasīt korekcijas mērķgrupu skaitā. | **Ņemts vērā.**LM skaidro, ka ESF+ programmas materiālās nenodrošinātības mazināšanai projektā pēc būtības ir norādīta informācija, ka mērķgrupas identificēšanas nosacījumi, plānotā atbalsta veidi un to apjoms plānošanas periodā var mainīties atkarībā no dažādu faktoru kopuma (skat. informāciju ESF+ programmas materiālās nenodrošinātības mazināšanai projekta (19), (25), (26), (43) un (44) rindkopā).LM ieskatā dokumenta projektā nav nepieciešams iekļaut piedāvāto papildus atrunu.  |  |
|  |  | **Pārresoru koordinācijas centrs****Priekšlikums**Ierosinām 1.2 sadaļu par ieguldījumu pamatojumu papildināt ar informāciju, ka programma ir vērsta uz Nacionālā attīstības plāna 2021.-2027. gadam Rīcības virziena "Sociālā iekļaušana" [121] uzdevumu par Nabadzības, materiālas nenodrošinātības un ienākumu nevienlīdzības mazināšanu. | **Ņemts vērā.**ESF+ programmas materiālās nenodrošinātības mazināšanai projekta 1.2. sadaļas (11) rindkopa papildināta ar informāciju ar atsauci uz NAP2027. | ESF+ programmas materiālās nenodrošinātības mazināšanai projekta 1.2. sadaļas (11) rindkopa papildināta ar teikumu šādā redakcija:“Programma vērsta uz Saeimā 2020. gada 2. jūlijā apstiprinātajā NAP2027 iekļauto rīcības virziena “Stipras ģimenes paaudzēs” [101] uzdevumu un rīcības virziena “Sociālā iekļaušana” [121] uzdevumu.” |
|  |  | **Tieslietu ministrija****Iebildums**Vēršam uzmanību, ka atbilstoši Eiropas Parlamenta un Padomes regulas priekšlikuma, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu un Eiropas Jūrlietu un zivsaimniecības fondu un finanšu noteikumus attiecībā uz tiem un uz Patvēruma un migrācijas fondu, Iekšējās drošības fondu un Robežu pārvaldības un vīzu instrumentu (turpmāk – kopīgo noteikumu regulas priekšlikums) 11. panta 2. punktam, sagatavojot programmu vai programmas grozījuma ietvaros ieviešot jaunu konkrētu mērķi, dalībvalsts novērtē, vai ir izpildīti ar izvēlēto konkrēto mērķi saistītie veicinošie nosacījumi. Veicinošais nosacījums ir izpildīts, ja ir izpildīti visi saistītie kritēriji. Dalībvalsts katrā programmā vai programmas grozījumā nosaka izpildītos un neizpildītos veicinošos nosacījumus, un, ja tā uzskata, ka veicinošais nosacījums ir izpildīts, tā sniedz pamatojumu. Uz veicinošiem nosacījumiem kā programmas elementu norādīts arī kopīgo noteikumu regulas 17. panta 3. punkta "h" apakšpunktā. Ievērojot minēto, lūdzam izvērtēt un nepieciešamības gadījumā papildināt ESF+ programmas materiālās nenodrošinātības mazināšanai 2021.–2027. gadam (turpmāk – programma) ar informāciju par veicinošo nosacījumu izpildi vai alternatīvi lūdzam sniegt pamatojumu, kādēļ attiecīga informācija programmā nav jāietver. | **Nav ņemts vērā.**LM skaidro, ka ESF+ priekšlikumā iekļautajam konkrētajam mērķim “mazināt materiālo nenodrošinātību, piešķirot pārtiku un/vai minimālo materiālo palīdzību vistrūcīgākajām personām, tostarp izmantojot papildpasākumus” nav noteikti ieguldījumu priekšnosacījumi (*enabling conditions*), kas dalībvalstīm jāizpilda, lai visā plānošanas perioda laikā veiktu un attiecinātu ES fondu ieguldījumus (skat. KNR priekšlikuma IV pielikumu “Tematiskie veicinošie nosacījumi, ko piemēro ERAF, ESF+ un Kohēzijas fondam – 11. panta 1. punkts”. |  |
|  |  | **Tieslietu ministrija****Iebildums**Vēršam uzmanību, ka atbilstoši Eiropas Parlamenta un Padomes regulas priekšlikuma par Eiropas Sociālo fondu Plus (ESF+) (turpmāk – ESF+ fonda regulas priekšlikums) 1. pana 1. punkta 1. apakšpunktā ietvertajam termina "papildpasākumi" skaidrojumam papildpasākumi ir darbības, kas tiek īstenotas līdztekus pārtikas izdalīšanai un/vai minimālās materiālās palīdzības sniegšanai un ar kurām paredzēts novērst sociālo atstumtību, piemēram, izmantojot un nodrošinot sociālos pakalpojumus vai sniedzot ieteikumus par mājsaimniecības budžeta pārvaldīšanu. Attiecīgi lūdzam atbilstoši precizēt programmu, jo ar papildpasākumiem paredzēts novērst sociālo atstumtību, nevis to mazināt, kā izriet no programmas (sk., piem., programmas 12. lpp.). | **Nav ņemts vērā.**LM skaidro, ka atbilstoši trialoga pārskatiem (*pēdējā versija pēc tehniskās sanāksmes 19.02.2020.*[[3]](#footnote-3)) ESF+ regulas priekšlikuma 4. panta 1. punktā (xi) mērķis pēc kompromisa panākšanas izteikts šādā redakcijā: “addressing material deprivation through food and/or basic material assistance to the most deprived, including children, and providing accompanying measures supporting their social inclusion.”Atzīmējams, ka pirms tam Eiropas Parlamenta piedāvātā redakcija bija: “...including accompanying measures, aiming to ensure their social inclusion, …”.Piebilstams, ka arī sākotnējā ESF+ regulas priekšlikuma[[4]](#footnote-4) 2. panta 1. punktā (1) apakšpunktā norādītā redakcija bija šāda: “'accompanying measures' means activities provided in addition to the distribution of food and/or basic material assistance with the aim of addressing social exclusion such as referring to and providing social services or advice on managing a household budget.”LM vērš uzmanību, ka visos iepriekš minētajos gadījumos nav lietots termins “novērst”.LM skaidro, ka, kamēr nav pieejama ESF+ regulas gala redakcija un tās apstiprinātie tulkojumi nacionālajās valodās, ESF+ programmas materiālās nenodrošinātības mazināšanai projekta izstrādei izmantota sākotnējās regulu redakcijas un tālākie EK un Prezidentūru darba grupu darba dokumenti angļu valodā. Attiecīgajos gadījumos terminu un darbības vārdu izvēle latviešu valodā tiek veikta pēc būtības, neizmantojot tā burtisko tulkojumu. | ESF+ programmas materiālās nenodrošinātības mazināšanai projekts tiek saglabāts sākotnējā redakcijā. |
|  |  | **Tieslietu ministrija****Iebildums**Lūdzam sniegt skaidrojumu, kādēļ iepretim informatīvajā ziņojumā "Par Eiropas Sociālā fonda plus programmas materiālās nenodrošinātības mazināšanai 2021.–2027. gada plānošanas periodā" pārvaldību un īstenošanu Latvijā" (pieņemts zināšanai ar Ministru kabineta 2020. gada 27. oktobra sēdes protokola Nr. 65 31.§) norādītajam kā atbalstāmā darbība programmā nav paredzēta pārtikas (tajā skaitā, gatavo maltīšu) un pamata materiālās palīdzības preču uzglabāšana. | **Ņemts vērā.**LM veica papildinājumus ESF+ programmas materiālās nenodrošinātības mazināšanai projekta (52) rindkopas 2) punktā ar norādi par atbalsta uzglabāšanu. | ESF+ programmas materiālās nenodrošinātības mazināšanai projekta (52) rindkopas 2) punkta pirmais teikums izteikts šādā redakcijā: “2) pārtikas un/vai pamata materiālās palīdzības preču uzglabāšana un izdalīšana mērķa grupai, to apvienojot ar papildpasākumu īstenošanu.” |
|  |  | **Tieslietu ministrija****Iebildums**Tāpat līdzīgi lūdzam sniegt skaidrojumu, vai atbilstoši iepriekš minētajā informatīvajā ziņojumā norādītajam nav nepieciešams paredzēt programmā sadarbību ar institūcijām, kas atbildīgas par valsts intervences pārtikas produktu uzglabāšanu un realizāciju, ņemot vērā, ka ESF+ regulas priekšlikums saglabā iespēju papildus pārtikas preču iegādi nodrošināt izmantojot iegūto peļņu no valsts intervencē esošo pārtikas produktu pārdošanas atbilstoši Eiropas Parlamenta un Padomes 2013. gada 17. decembra Regulai (ES) Nr. 1308/2013, [ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007](https://eur-lex.europa.eu/legal-content/LV/AUTO/?uri=celex:32013R1308), noteiktajam, ja tas ir ekonomiski vislabākais variants. | **Nav ņemts vērā.**LM skaidro, ka valsts intervencē esošo produktu pārdošanas rezultātā potenciāli iegūtās peļņas novirzīšana (piesaiste) esošajam ESF+ programmas materiālās nenodrošinātības mazināšanai piešķīrumam ir tikai ESF+ regulas priekšlikumā noteiktais veids kā potenciāli palielināt tās kopējā finansējuma apjomu. ESF+ programmas materiālās nenodrošinātības mazināšanai projekta ietvarā to atsevišķi aprakstīt nav nepieciešams. Tas ir svarīgi no programmas institucionālā viedokļa, kas arī minēts informatīvajā ziņojumā “Par Eiropas Sociālā fonda plus programmas materiālās nenodrošinātības mazināšanai 2021.–2027. gada plānošanas periodā” pārvaldību un īstenošanu Latvijā”. |  |
|  |  | **Tieslietu ministrija****Iebildums**Programmā norādīts, ka kopējo kritēriju visām atbalstāmām darbībām atbilstību kopīgo ar regulas priekšlikuma 30. un 57. pantā un ESF+ regulas priekšlikuma 14. un 20. pantā norādītajiem attiecināmības noteikumiem. Saistībā ar minēto norādām, ka:pirmkārt, atbilstoši ESF+ regulas priekšlikuma 12. punktam II nodaļa, kurā ietverts minētā priekšlikuma 14. pants, attiecas uz ESF+ atbalstu, ievērojot 4. panta 1. punkta "i" līdz "x" apakšpunktu, ja to īsteno saskaņā ar dalītās pārvaldības principu. Attiecīgi, ņemot vērā, ka uz programmu pirmšķietami attiecināms vienīgi ESF+ regulas priekšlikuma 4. panta 1. punkta "xi" apakšpunkts, nav skaidri saprotams, kādēļ kā kopējais kritērijs programmā norādīts 14. pants;otrkārt, attiecināmības noteikumi ietverti arī kopīgo noteikumu regulas priekšlikuma 58. pantā, kur vispārīgi norādītas izmaksas, kuras nav attiecināmas nolūkā saņemt iemaksas no fondiem.Attiecīgi lūdzam sniegt atbilstošu skaidrojumu par minēto, nepieciešamības gadījumā precizējot programmu. | **Ņemts vērā.**LM svītroja ESF+ programmas materiālās nenodrošinātības mazināšanai projekta (53) rindkopas 1) punktā atsauci uz ESF+ regulas priekšlikuma 14. pantu un papildināja ar atsauci uz KNR 58. pantu. | ESF+ programmas materiālās nenodrošinātības mazināšanai projekta (53) rindkopas 1) punkts šādā redakcijā: “1) darbība atbilst KNR priekšlikuma 30., 57. un 58. pantā, ESF+ regulas priekšlikuma 20. pantā norādītajiem attiecināmības noteikumiem;”. |
|  |  | **Tieslietu ministrija****Iebildums**Lūdzam programmā, raksturojot atbalstāmās darbības (sk. programmas 6. sadaļu "Darbību atlases kritēriji) simbolu "/" aizstāt ar saikli "un" vai saikli "vai", jo no programmas nav skaidri saprotams, vai ar simbolu "/" tiek saprasts saiklis "un" vai saiklis "vai", tādējādi apdraudot programmā ietvertās informācijas uztveramību un objektīvu atspoguļojumu. | **Ņemts vērā.**LM skaidro, ka ESF+ programmas materiālās nenodrošinātības mazināšanai projektā saglabāta atbilstība ESF+ regulas priekšlikuma redakcijai, tomēr uztveramības uzlabošanas nolūkā atbalstām priekšlikumu par saikļa “un” lietošanu. | ESF+ programmas materiālās nenodrošinātības mazināšanai projektā veiktas redakcionālās izmaiņas (52) un (60) rindkopā. |
|  |  | **Tieslietu ministrija****Iebildums**Vēršam uzmanību, ka atbilstoši kopīgo noteikumu regulas priekšlikuma 7. panta 2. punktam dalībvalsts partnerības nolīgumu Komisijai iesniedz pirms pirmās programmas iesniegšanas vai vienlaikus ar to. Savukārt atbilstoši minētā priekšlikuma 16. panta 2. punktam dalībvalstis Komisijai programmas iesniedz ne vēlāk kā 3 mēnešus pēc partnerības nolīguma iesniegšanas. Saistībā ar minēto lūdzam sniegt informāciju, vai, iesniedzot programmu Komisijai līdz 2021. gada 1. aprīlim atbilstoši rīkojuma projekta 2. punktam, tiks ievēroti iepriekš minētajās priekšlikuma normās minētie priekšnosacījumi attiecībā uz programmas iesniegšanu. Nepieciešamības gadījumā lūdzam precizēt rīkojuma projekta 2. punktu. | **Ņemts vērā.**LM veica precizējumus rīkojuma projekta 2. punktā. | Rīkojuma projekta 2. punkts izteikts šādā redakcijā:“2. Labklājības ministrijai ne vēlāk kā trīs mēnešus pēc partnerības nolīguma iesniegšanas nodrošināt ESF+ programmas projekta iesniegšanu Eiropas Komisijai.” |
|  |  | **Tieslietu ministrija****Iebildums**Tiesiskās noteiktības nolūkā lūdzam precizēt rīkojuma projekta 4. punktu, kas paredz, ja sarunu ar Eiropas Komisiju rezultātā ESF+ programmā veiktas būtiskas izmaiņas, Labklājības ministrijai iesniegt Ministru kabinetā precizēto ESF+ programmu pēc tās apstiprināšanas ar Eiropas Komisijas lēmumu, skaidrojot, kas saprotams ar būtiskām izmaiņām (nepieciešamības gadījumā rīkojuma projektā piemērveidā norādot, kas tiks uzskatīts par būtiskām izmaiņām). | **Daļēji ņemts vērā.**LM skaidro, ka rīkojuma tekstā pēc būtības nav nepieciešams paredzēt kritērijus izmaiņām. Piedāvājam svītrot vārdu “būtiskas”, kā rezultātā paredzot izmaiņu gadījumā ESF+ programmas materiālās nenodrošinātības mazināšanai projekta iesniegšanu Ministru kabinetā atkārtoti.  | Rīkojuma projekta 4. punkts izteikts šādā redakcijā:“4. Ja sarunu ar Eiropas Komisiju rezultātā ESF+ programmā veiktas izmaiņas, Labklājības ministrijai iesniegt Ministru kabinetā precizēto ESF+ programmu pēc tās apstiprināšanas ar Eiropas Komisijas lēmumu.” |
|  |  | **Tieslietu ministrija****Iebildums**Lūdzam salāgot rīkojuma projekta 2. punktu ar Ministru kabineta 2020. gada 27. oktobra sēdes protokolu Nr. 65 31.§ "Par "Eiropas Sociālā fonda plus programmas materiālās nenodrošinātības mazināšanai 2021.-2027. gada plānošanas periodā" pārvaldību un īstenošanu Latvijā"", ietverot rīkojuma projektā punktu, kas paredz, ka iepriekš minētais protokollēmums daļā tiek atzīts par aktualitāti zaudējušu. | **Nav ņemts vērā.**LM ieskatā iepriekš minētais protokollēmums netiek atzīts par aktualitāti zaudējušu, tajā iekļautie uzdevumi joprojām ir aktuāli. Jautājums var būt atklāts tikai par tajā noteikto uzdevumu izpildes termiņu nobīdi, proti, 4.1. apakšpunktā minētā uzdevuma izpilde var tikt nodrošināta ar partnerības nolīguma iesniegšanas salāgota termiņā. | Skat. informāciju izziņas tabulas 11. punktā. |
|  |  | **Tieslietu ministrija****Priekšlikums**Lūdzam izvērtēt, vai terminu "uzņēmums" (sk. programmas 10. lpp.) nav nepieciešams aizstāt ar terminu "saimnieciskās darbības veicējs" vai "komersants". Norādām, ka saskaņā ar Komerclikuma 18. pantu termins "uzņēmums" apzīmē organizatoriski saimniecisku vienību (objektu) un nevis komercdarbības vai saimnieciskās darbības subjektu. | **Ņemts vērā.**LM veica precizējumus ESF+ programmas materiālās nenodrošinātības mazināšanai projekta (31) rindkopā. | ESF+ programmas materiālās nenodrošinātības mazināšanai projekta (31) rindkopā veikti precizējumi, aizstājot vārdu “uzņēmumiem” ar vārdu “komersantiem”. |
|  |  | **Tieslietu ministrija****Priekšlikums**Lūdzam programmas sadaļā "Izmantotie saīsinājumi un termini" konsekventi atspoguļot apzīmētos vārdus saīsinājumus latviešu valodā, tādējādi nodrošinot Valsts valodas likuma prasību ievērošanu (sk. apzīmēto nosaukumu pie saīsinājuma EU-SILC). | **Ņemts vērā.**LM veica precizējumus ESF+ programmas materiālās nenodrošinātības mazināšanai projekta sadaļā “Izmantotie saīsinājumi un termini”.  | ESF+ programmas materiālās nenodrošinātības mazināšanai projekta sadaļā “Izmantotie saīsinājumi un termini” veikti precizējumi pie saīsinājuma EU-SILC:“Eiropas Savienības statistika par ienākumiem un dzīves apstākļiem *(angļu valodā The European Union Statistics on Income and Living Conditions)*”. |
|  |  | **Finanšu ministrija****Iebildums** Lūdzam precizēt programmas projekta 10. sadaļā “Finanšu plāns” norādīto Eiropas Sociālā fonda plus (turpmāk – ESF+) programmai materiālās nenodrošinātības mazināšanai plānoto kopējo finansējuma apmēru uz 38 280 000 *euro* (ESF+ un nacionālais līdzfinansējums, t.sk. elastības finansējums), ņemot vērā, ka Eiropas Savienības daudzgadu budžeta un finanšu satvara pārrunu rezultātā apstiprinātais Eiropas Savienības struktūrfondu un Kohēzijas fonda (turpmāk – ES fondi) 2021.– 2027.gada plānošanas periodam plānotais finansējums ir ticis koriģēts, proporcionāli to samazinot par 13% visiem Latvijas nacionālā attīstības plāna 2021.– 2027.gadam ES fondu pasākumiem. Skaidrojam, ka šobrīd visām ES fondu 2021.– 2027.gada plānošanas perioda programmām ir paredzama standarta līdzfinansējuma likme 15% (t.sk. valsts budžets). Attiecīgi, apzinoties, ka runa ir par kritisku un īpaši skartu mērķa grupu, aicinām plānošanas perioda vidusposmā – pēc pilna COVID-19 izraisītās krīzes ietekmes novērtējuma, atgriezties pie jautājuma par papildu nepieciešamo resursu un tā avotiem. | **Ņemts vērā.**LM veica precizējumus ESF+ programmas materiālās nenodrošinātības mazināšanai projekta 10. sadaļā “Finanšu plāns”, precizējot plānoto kopējo finansējuma atbilstoši Finanšu ministrijas norādītajam.Papildus tam LM Rīkojuma projektu papildināja ar jaunu 5. punktu, paredzot plānošanas perioda vidusposmā – pēc ESF+ programmas materiālās nenodrošinātības mazināšanai izvērtēšanas, atgriezties pie jautājuma par papildu nepieciešamo resursu un tā avotiem.  | ESF+ programmas materiālās nenodrošinātības mazināšanai projekta 10. sadaļā “Finanšu plāns” veikti precizējumi, norādot plānoto kopējo finansējuma apmēru 38 280 000 *euro* (ESF+ un nacionālais līdzfinansējums), kā arī to sadalījumu pa gadiem (skat. precizēto ESF+ programmu materiālās nenodrošinātības mazināšanai).Rīkojuma projekts papildināts ar jaunu 5. punktu šādā redakcijā:“5. Labklājības ministrijai līdz 2025. gada 1. martam, pēc ESF+ programmas vidusposma izvērtēšanas/ pārskatīšanas, kuras ietvaros vērā ņemta sociāli ekonomiskā situācija, COVID-19 izraisītās krīzes ietekmes novērtējums un problēmas, kas apzinātas 2024. gadā Eiropas Komisijas pieņemtajos Latvijai adresētajos ieteikumos, iesniegt Ministru kabinetā informatīvo ziņojumu “Par ESF+ programmas rezultativitāti un finanšu resursu piešķīruma pietiekamību vai papildu nepieciešamo resursu nepieciešamību”.” |
|  |  | **Finanšu ministrija****Iebildums** Lūdzam precizēt rīkojuma projekta 2. punktā norādīto programmas projekta iesniegšanas termiņu – līdz 2021. gada 1. aprīlim, pagarinot to, vai nosakot, ka programmas iesniegšanas notiks vienlaikus vai pēc partnerības nolīguma iesniegšanas Eiropas Komisijai (turpmāk – EK). Skaidrojam, ka pirms dalībvalsts pirmās programmas iesniegšanas vai vienlaikus ar to EK iesniedz arī partnerības nolīgumu, atbilstoši Kopīgo noteikumu regulas[[5]](#footnote-5) priekšlikuma I sadaļas “Stratēģiskā pieeja” I nodaļas “Partnerības nolīgums” 7. panta “Partnerības nolīguma sagatavošana un iesniegšana” 2. punktā noteiktam. | **Ņemts vērā.**Skat. informāciju izziņas 11. punktā. | Skat. informāciju izziņas 11. punktā. |
|  | Rīkojuma projekta 5. punkts:“5. Labklājības ministrijai līdz 2025. gada 1. martam, pēc ESF+ programmas vidusposma izvērtēšanas/pārskatīšanas, kuras ietvaros vērā ņemta sociāli ekonomiskā situācija, COVID-19 izraisītās krīzes ietekmes novērtējums un problēmas, kas apzinātas 2024. gadā Eiropas Komisijas pieņemtajos Latvijai adresētajos ieteikumos, iesniegt Ministru kabinetā informatīvo ziņojumu “Par ESF+ programmas rezultativitāti un finanšu resursu piešķīruma pietiekamību vai papildu nepieciešamo resursu nepieciešamību”.” | **Tieslietu ministrija****Priekšlikumi:**1. Lūdzam rīkojuma projekta 5. punktā simbolu „/” aizstāt ar saikli „un” vai saikli „vai”, jo no rīkojuma projekta nav skaidrs, vai ar simbolu „/” tiek saprasts saiklis „un” vai saiklis „vai”.
2. Saskaņā ar Ministru kabineta 2009. gada 7. aprīļa noteikumu Nr. 300 "Ministru kabineta kārtības rullis" 10.  punktu ministrijas, īpašu uzdevumu ministra sekretariāta, Ministru prezidenta biedra biroja, Valsts kancelejas vai Ministru prezidenta padotībā esošas valsts pārvaldes iestādes izstrādāto šo noteikumu 2. punktā minēto dokumentu izskatīšanai Ministru kabineta komitejas sēdē vai Ministru kabineta sēdē ir tiesīgs iesniegt Ministru kabineta loceklis. Attiecīgi lūdzam atbilstoši precizēt rīkojuma projekta 5. punktu.
 | **Ņemts vērā.**LM veica precizējumus rīkojuma projekta 5. punkta teksta redakcijā, to pārstrukturējot, vienlaikus izvairoties no simbola “/” lietošanas, kā arī precizējot un saīsinot šajā punktā minētā informatīvā ziņojuma nosaukumu. | Rīkojuma projekta 5. punkts izteikts šādā redakcijā:“5. Labklājības ministrijai sagatavot ESF+ programmas vidusposma izvērtējumu, balstītu uz sociāli ekonomisko situāciju, COVID-19 izraisītās krīzes ietekmes novērtējumu un problēmām, kas apzinātas 2024. gadā Eiropas Komisijas pieņemtajos Latvijai adresētajos ieteikumos, un labklājības ministram līdz 2025. gada 1. martam iesniegt Ministru kabinetā informatīvo ziņojumu “Par ESF+ programmas īstenošanas finansēšanu 2026. – 2027. gadā.” |
| Eiropas Atbalsta fonda vistrūcīgākajām personām vadošās iestādes vecākā eksperte Aurika Stratane |    |
|  | (paraksts) |

|  |
| --- |
| (par projektu atbildīgās amatpersonas vārds un uzvārds) |
|  |
| (amats) |
|  |
| (tālruņa un faksa numurs) |
|  |
| (e-pasta adrese) |

1. CSP, MIG070: https://data.csb.gov.lv/pxweb/lv/sociala/sociala\_\_nabadz\_nevienl\_\_min\_ien/MIG070.px/table/tableViewLayout1/ [↑](#footnote-ref-1)
2. CSP, MNG010: https://data.csb.gov.lv/pxweb/lv/sociala/sociala\_\_nabadz\_nevienl\_\_matnenodr/MNG010.px/table/tableViewLayout1/ [↑](#footnote-ref-2)
3. 28.02.2020. WK 2254/2020 INIT [↑](#footnote-ref-3)
4. 30.05.2018. COM(2018) 382 final 2018/0206 (COD) [↑](#footnote-ref-4)
5. EIROPAS PARLAMENTA UN PADOMES REGULA (ES) Nr.2018/0196 priekšlikums, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu un Eiropas Jūrlietu un zivsaimniecības fondu un finanšu noteikumus attiecībā uz tiem un uz Patvēruma un migrācijas fondu, Iekšējās drošības fondu un Robežu pārvaldības un vīzu instrumentu. [↑](#footnote-ref-5)